Nolikuma 7.pielikums
iepirkuma Nr. CN VAP 2026/05

LĪGUMA PROJEKTS


PAKALPOJUMA LĪGUMS Nr. _________
Iepirkumam “Malkas šķeldošanas pakalpojumi Vecpiebalgas apvienības pārvaldes vajadzībām”,
iepirkuma ID Nr. CN VAP 2025/05


Vecpiebalgā, Cēsu novadā				
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, tās iestāde Cēsu novada Vecpiebalgas apvienības pārvalde, reģistrācijas Nr. 90000057259, tās pārvaldes vadītāja p.i. _________ personā, kura rīkojas uz Cēsu novada Vecpiebalgas apvienības pārvaldes nolikuma pamata (turpmāk - Pasūtītājs) no vienas puses, un
<nosaukums>, vienotais reģ. Nr. - <numurs>, juridiskā adrese – <adrese>, turpmāk - Izpildītājs, kuras vārdā saskaņā ar <pilnvarojums> rīkojas tās <amatpersonas amats un vārds, uzvārds>,
turpmāk tekstā abi kopā – Puses, bet katrs atsevišķi – Puse, 
pamatojoties uz Publisko iepirkumu likuma 9.panta kārtībā organizētā iepirkuma  “Malkas šķeldošanas pakalpojumi Vecpiebalgas apvienības pārvaldes vajadzībām”, iepirkuma identifikācijas Nr. CN VAP 2025/07, turpmāk – iepirkums, ievietots Elektronisko iepirkumu sistēmā Pasūtītāja profilā __.__.20__. un Iepirkumu uzraudzības biroja mājas lapā www.iub.gov.lv __.__.20__.), piedāvājumu iesniegšanas termiņš 20__.gada __.__________, rezultātiem, 
noslēdz šo līgumu (turpmāk – Līgums), par tālāk norādīto:
1. Līguma priekšmets
0. Pasūtītājs uzdod un Izpildītājs ar saviem tehniskajiem līdzekļiem, materiāliem un darbaspēku apņemas sniegt malkas šķeldošanas pakalpojumu, saskaņā ar Tehnisko specifikāciju (Līguma 1.pielikums), Līguma un normatīvo aktu noteikumiem (turpmāk – Pakalpojums).
0. Pakalpojumu izpildes vietas:
1. Dzērbenes katlumāja, Dzērbene, Dzērbenes pag., Cēsu novads.
1. Taurenes katlumāja, Taurene, Taurenes pag., Cēsu novads
2. Līguma darbības laiks un pakalpojuma izpildes termiņi
2.1. Līgums stājas spēkā ar tā parakstīšanas brīdi un ir spēkā līdz pilnīgai Līgumā noteikto saistību izpildei.
2.2. Iepirkuma līguma izpildes termiņš: Izpildītājs apņemas pakalpojumu izpildīt 9 (deviņu) mēnešu laikā no iepirkuma līguma spēkā stāšanās brīža.
3. Līgumcena un samaksas kārtība
3.1. Kopējā līgumcena par Līguma 1.1.punktā minēto Pakalpojumu izpildi ir ________ euro (____________) bez PVN un PVN 21%, atbilstoši PVN likuma 141.pantam, saskaņā ar finanšu piedāvājumu. Šajā punktā norādītā cena ietver visus izdevumus un izmaksas, kas saistītas ar iepirkuma priekšmeta pilnīgu un kvalitatīvu izpildi.
3.2. Viena cieš kubikmetra cena ir _____ EUR ( ______ euro, ___ centi) bez PVN, cena ir saskaņā ar Līguma 2.pielikumu.
3.3. Izpildītājs iesniedz Pasūtītājam rēķinu par iepriekšējā kalendārā mēneša laikā sniegtajiem Pakalpojumiem līdz nākošā mēneša 5.datumam.
3.4. Norēķinu Pasūtītājs veic 20 (divdesmit) kalendāro dienu  laikā,  saskaņā ar pieņemšanas - nodošanas aktu un Izpildītāja iesniegto rēķinu.
3.5. Līgumcenu Pasūtītājs samaksā Izpildītājam saskaņā ar Līguma noteikumiem ar nosacījumu, ka Izpildītājs izpilda Līgumā noteiktās saistības. 
3.6. Līgumcenā iekļauti visi valsts vai pašvaldību noteiktie nodokļi, nodevas un citas izmaksas (izņemot PVN), kas saistītas ar Pakalpojuma veikšanu, saskaņošanu un kompetento institūciju akcepta saņemšanu, ja tas nepieciešams saskaņā ar normatīvajiem aktiem.
3.7. Izpildītājs rēķinu sagatavo elektroniskā formātā (datnes formātā XML) un iesniedz Pasūtītāja eAdresē _DEFAULT@90000057259, rēķina laukā Piezīmes (Note) obligāti norādot “90000057259, Vecpiebalgas apvienības pārvalde”.
3.8. Par apmaksas datumu tiek uzskatīts tas datums, kad Izpildītāja norādītajā bankas kontā ir saņemts naudas pārskaitījums.
4. Izpildītāja tiesības un saistības
4.1. Izpildītāja tiesības:
4.1.1. Katru mēnesi saņemt samaksu par Pasūtītājam pilnībā un kvalitatīvi sniegtajiem  Pakalpojumiem;
4.1.2. savlaicīgi saņemt no Pasūtītāja visu nepieciešamo informāciju Pakalpojuma sekmīgai izpildei;
4.1.3. Izpildītājs nav tiesīgs ar Līgumu nodibinātās saistības nodot trešajai personai bez Pasūtītāja rakstiskas piekrišanas;
4.1.4. citas tiesības, kas izriet no Līguma vai attiecīgajiem normatīvajiem aktiem.
4.2. Izpildītāja pienākumi:
4.2.1. veikt Pakalpojumu saskaņā ar Līguma nosacījumiem, ievērojot normatīvos aktus, kas regulē Pakalpojuma izpildi;
4.2.2. nodrošināt Pakalpojuma izpildi saskaņā ar Tehnisko specifikāciju;
4.2.3. nodrošināt, lai līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
4.2.4. nodrošina, ka visā Līguma izpildes laikā, tam būtu spēkā esošas licences, sertifikāti, ja tādi ir nepieciešami Pakalpojuma sniegšanai saskaņā ar normatīvajiem aktiem;
4.2.5. ievērot iepirkuma procedūrā iesniegtā piedāvājuma nosacījumus;
4.2.6. ievērot Pakalpojuma sniegšanai noteiktos termiņus;
4.2.7. uzņemties atbildību par darba drošības noteikumu, sanitāro prasību un citu normatīvo aktu ievērošanu;
4.2.8. pēc Pakalpojuma izpildes par saviem līdzekļiem novērst trūkumus vai neprecizitātes, kas radušās Izpildītāja pierādītas vainas dēļ;
4.2.9. regulāri un pienācīgā kvalitātē izpildīt visus Līguma 1.pielikumā uzskaitītos Pakalpojumu sniegšanas ietvaros veicamos darbus;
4.2.10. nekavējoties rakstiski un mutiski informēt Pasūtītāju par apstākļiem, kas kavē/traucē Līguma saistību izpildi noteiktajā termiņā un kvalitātē;
4.2.11. pēc Pasūtītāja pieprasījuma, bet ne vēlāk kā uzsākot Līguma izpildi, Izpildītājs iesniedz Līguma izpildē iesaistīto apakšuzņēmēju (ja tādus plānots iesaistīt) sarakstu, kuru veikto darbu/sniegtā pakalpojuma vērtība ir vismaz EUR 10 000,00 (desmit tūkstoši euro) vai lielāka, norādot apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma; sarakstā norāda arī Izpildītāja apakšuzņēmēju/apakšuzņēmējus; Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma sniegšanā;
4.2.12. ja Izpildītājs kādu Pakalpojumu sastāvā ietilpstošo darbu veikšanai pieaicina apakšuzņēmējus, tad Izpildītājam jāuzņemas pilna atbildība par tā pieaicināto apakšuzņēmēju darbību, bezdarbību vai tās sekām. 
5. Pasūtītāja tiesības un saistības
5.1. Pasūtītāja tiesības:
5.1.1. noteikt Pakalpojuma apjomu atkarībā no finanšu iespējām;
5.1.2. kontrolēt saistību izpildes atbilstību Līguma un attiecīgo normatīvo aktu prasībām;
5.1.3. pieprasīt no Izpildītāja Līguma izpildes kontroles veikšanai nepieciešamo informāciju;
5.1.4. vienpusēji apturēt Līguma izpildi, ja Izpildītājs pārkāpj Līguma vai normatīvo aktu prasības;
5.1.5. citas tiesības, kas izriet no Līguma vai attiecīgajiem normatīvajiem aktiem.
5.2. [bookmark: _Ref82818555]Pasūtītāja pienākumi:
5.2.1. norēķināties ar Izpildītāju par kvalitatīvi veiktu Pakalpojumu saskaņā ar Līguma nosacījumiem;
5.2.2. nodrošināt Izpildītāja veiktā Pakalpojuma kontroli un kvalitātes pārbaudi;
5.2.3. nodrošināt Izpildītājam iespēju pildīt Līgumā noteiktās saistības;
5.2.4. citi pienākumi, kas izriet no Līguma vai attiecīgajiem normatīvajiem aktiem.
6. Pušu atbildība par līguma pārkāpumiem
6.1. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
6.2. Izpildītājs uzņemas atbildību par kvalitatīvu un savlaicīgu Pakalpojuma nodrošināšanu atbilstoši šim Līgumam un tā pielikumiem.
6.3. Pasūtītājs atbild par sniegtā Pakalpojuma atbilstību visām Latvijas Republikā spēkā esošajos normatīvajos aktos noteiktām tehniskām, sanitārām, vides aizsardzības, ugunsdrošības un citām prasībām.
6.4. Puses savstarpēji ir atbildīgas par otrai Pusei vai trešajām personām nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6.5. Ja Izpildītājs neveic Pakalpojumu Pasūtītāja noteiktajā termiņā, Pasūtītājam ir tiesības ieturēt līgumsodu 0,1%, apmērā par katru nokavēto dienu, bet ne vairāk kā 10 % no kopējās Līguma cenas. 
6.6. Ja Līgumā noteiktajos termiņos un kārtībā Pasūtītājs nav veicis norēķinu ar Izpildītāju un kavējums ir ilgāks par 5 (piecām) darba dienām, tad Izpildītājam ir tiesības aprēķināt Pasūtītājam līgumsodu 0,1% apmērā par katru nokavēto samaksas izdarīšanas dienu, bet ne vairāk kā 10% no savlaicīgi nesamaksātās summas, pie nosacījuma, ka ir izpildīti Līguma noteikumi.
6.7. Ja Izpildītājs nepilda vai atsakās pildīt Līgumu, vai ja Līgums tiek pārtraukts Izpildītāja vainas dēļ, Pasūtītājs ir tiesīgs ieturēt no Izpildītāja vienreizēju līgumsodu 10%  apmērā no kopējās Līguma cenas.
6.8. Pasūtītājam ir tiesības vienpusēji aprēķināt un ieturēt līgumsodu, ieturot aprēķināto līgumsodu no Izpildītājam izmaksājamās Līguma kopējās cenas, t.sk. arī gala maksājuma. Par piemērojamo līgumsodu Pasūtītājs rakstveidā informē Izpildītāju.
6.9. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst. Šeit pieskaitāmi plūdi, zemestrīce un citas dabas stihijas, karš, streiki, epidēmija, varas institūciju darbība, normatīvo aktu izmaiņas pēc Līguma noslēgšanas, kā arī pārējie Pušu kontrolei nepakļauti apstākļi. 3 (trīs) dienu laikā no šādu apstākļu rašanās vai izbeigšanās otra Puse tiek rakstveidā informēta. Ja nepārvaramas varas apstākļi ir ilgstoši, Puses sastāda papildus vienošanos pie šī Līguma par saistību turpmāko izpildi vai izbeigšanu.
6.10. Ja izpildītais Pakalpojums neatbilst Līgumā noteiktajām prasībām, Izpildītājam nekavējoties ir jānovērš pieļautās kļūdas un neprecizitātes. Pasūtītājs samaksā Izpildītājam tikai par to Pakalpojuma izpildi, kas ir pienācīgi veikta.
6.11. Ja Izpildītājs nespēj veikt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 5 (piecām) darba dienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
6.12. Pasūtītājam ir tiesības ieturēt Līguma ietvaros Izpildītājam izmaksājamo naudas summu par tādu summu, kas nepieciešama līgumsoda dzēšanai.
6.13. Līgumsoda samaksa neatbrīvo Puses no Līguma saistību izpildes.
7. Līguma izpildē iesaistītais personāls, apakšuzņēmēji un to nomaiņa
7.1. Ne vēlāk kā uzsākot Līguma izpildi, Izpildītājs iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu (Līguma _.pielikums/tiks precizēts), kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Pārdevēja apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojuma sniegšanā.
7.2. Izpildītājs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt apakšuzņēmēja viedokli par nomaiņas iemesliem. 
7.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
7.3.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta otrās daļas 1., 2., 3., 4. un 11. punktā minētajiem izslēgšanas iemesliem;
7.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrās daļas 1., 2., 3., 4. un 11.punktā minētajiem izslēgšanas iemesliem;
7.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Pārdevējam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.6. Pasūtītājs  pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem. Izpildītājs apakšuzņēmēja piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju) un Līguma 11.7.punktā norādītos dokumentus un informāciju.
7.7. Izpildītājam par apakšuzņēmēju jāiesniedz Pasūtītājam šādi dokumenti:
7.7.1. pieteikums apakšuzņēmēju nomaiņai vai piesaistīšanai, norādot apakšuzņēmējam nododamo darbu veidu un sniedzamo pakalpojumu vērtību;
7.7.2. piekrišanas raksts, kas apliecina nomainītā vai piesaistītā apakšuzņēmēja gatavību veikt konkrētos darbus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu.
7.7.3. apakšuzņēmēja kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Pārdevējs Līguma izpildē vēlas nomainīt apakšuzņēmēju, uz kura iespējām balstījies savas kvalifikācijas novērtēšanai.
7.8. Grozījumi Līgumam pievienotajā apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
7.9. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
7.10. Izpildītājs ir atbildīgs par apakšuzņēmēju veiktā darba atbilstību šī Līguma prasībām.
7.11. Izpildītājs ir atbildīgs par to, lai saskaņā ar šo Līgumu darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
7.12. Pasūtītājs nav atbildīgs par Izpildītājs nokavētiem vai vispār neveiktiem norēķiniem ar tā piesaistītajiem apakšuzņēmējiem. 
8. Nepārvarama vara
8.1. Puses tiek atbrīvoti no atbildības par daļēju vai pilnīgu nepienācīgu izpildi, kā arī nav pakļautas zaudējumu atlīdzībai, tieši tādā apjomā, kādā Līguma saistību neizpilde ir radusies nepārvaramas varas vai ārkārtēja rakstura apstākļu gadījumā. Šī punkta noteikumi nav attiecināmi uz gadījumiem, kad nepārvaramas varas vai ārkārtēja rakstura apstākļi ir radušies jau pēc tam, kad attiecīgais Puse ir nokavējusi kādu  saistību izpildi.
8.2. Nepārvarama vara (force majeure) vai ārkārtēja rakstura apstākļi nozīmē jebkādu neparedzamu ārkārtas situāciju vai notikumu, kas ir ārpus Pusi kontroles un kas nav radušies to kļūdas vai nevērīgas rīcības rezultātā, kas kavē vienu no Pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
8.3. Pusei, kuram iestājušies nepārvaramas varas vai ārkārtēja rakstura apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otram Pusei, norādot informāciju, kas pierāda šādu apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas vai ārkārtēja rakstura apstākļu iestāšanās dēļ, cik tālu to iespējams īstenot, un jāveicina Līguma darbības atjaunošanu, pēc iespējas, ar kompetento iestāžu dokumentiem (izdrukas, pārskati u.tml.) jāpierāda apstākļi, kas apliecina faktu par nepārvaramas varas vai ārkārtēja rakstura apstākļu iestāšanos, kā arī jānorāda kādā veidā un kurā daļā šo apstākļu iestāšanās tieši ietekmē līgumsaistību izpildi, priekšlikumi līgumsaistību izpildei saistībā ar nepārvaramas varas vai ārkārtēja rakstura apstākļu iestāšanos, sekām un paredzamo ilgumu, ja tas ir paredzams. Puse, kuras saistību izpildi apgrūtina nepārvaramas varas vai ārkārtēja rakstura apstākļi jāpieliek visas pūles, lai mazinātu ar tiem saistītās  kaitīgās sekas.
8.4. Izbeidzoties nepārvaramas varas vai ārkārtēja rakstura apstākļiem, Puse, kuras saistību izpilde tikusi apgrūtināta ar nepārvaramas varas vai ārkārtēja rakstura apstākļu iestāšanos, ne vēlāk kā 3 (trīs) dienu laikā paziņo otram Pusei par šādu apstākļu pastāvēšanas izbeigšanos un priekšlikumiem turpināt savas ar šo Līgumu uzņemtās saistības.
8.5. Nepārvaramas varas iestāšanās gadījumā, Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu. 
8.6. Gadījumā, ja nepārvaramas varas vai ārkārtēja rakstura apstākļu ietekme turpinās ilgāk par 2 (diviem) mēnešiem un Puses neredz iespēju turpināt šī Līguma izpildi, jebkuram no Pusēm ir tiesības vienpusēji izbeigt Līgumu, par to rakstveidā paziņojot otram Pusei ne mazāk kā 10 (desmit) dienas iepriekš. Pusesem ir tiesības izbeigt šī Līguma darbību, bez zaudējumu atlīdzības pienākuma, Pasūtītājam veicot norēķinu par faktiski sniegto kvalitatīvo Pakalpojumu, cik tālu iespējams to novērtēt un turpmāk tie izmantojami, ievērojot Līguma nosacījumus par Līguma izbeigšanu
9. Saziņas kārtība
9.1. Pušu pārstāvji:
9.1.1. [bookmark: _Ref82818595]Pasūtītāja pārstāvis, kurš ir atbildīgs par Līguma administrēšanu un ir tiesīgs parakstīt Pakalpojuma izpildes pieņemšanas-nodošanas aktu un/ vai pavadzīmi/ rēķinu Pasūtītāja kontaktpersona: _____, tālrunis _____, e-pasts: ____________.
9.1.2. Izpildītāja pārstāvis, kurš ir atbildīgs par Līguma administrēšanu Izpildītāja vārdā ir kontaktpersona: ______, tālrunis _____, e-pasts: __________. 
9.2. Jebkuri paziņojumi Pusēm Līguma sakarā tiek nosūtīti uz juridiskajām adresēm vai e-pasta adresēm, kas norādītas Līgumā. Par paziņojumu nosūtīšanas adreses maiņu Pusēm ir ne vēlāk kā 5 (piecu) dienu laikā pēc adreses maiņas rakstiski jāinformē otra Puse.
9.3. Ja paziņojumi tiek nosūtīti kādai no Pusēm ar pastu uz Līgumā norādīto adresi, tie tiek uzskatīti par saņemtiem septītajā dienā no dienas, kad sūtījums pastā reģistrēts kā nosūtāmais dokuments. 
9.4. Ja paziņojumi sūtīti pa elektronisko pastu, tie uzskatāmi par saņemtiem nākošajā darba dienā pēc to nosūtīšanas dienas, izņemot, ja tajā pašā dienā tiek saņemts otras Puses atbildes elektroniskais pasts.
9.5. Ja paziņojums tiek nodots personīgi Pusei, tiek uzskatīts, ka adresāts ir saņēmis šo paziņojumu nodošanas dienā.
10. Pušu pilnvarotās personas
10.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
10.1.1. Pasūtītāja atbildīgā persona: 
10.1.1.1. Dzērbenes katlu māja – Cēsu novada Vecpiebalgas apvienības pārvaldes Dzērbenes pagasta saimniecības vadītājs ___________, tālrunis _________, elektroniskā pasta adrese:  ____________; 
10.1.1.2. Taurenes katlu māja - Cēsu novada Vecpiebalgas apvienības pārvaldes Taurenes pagasta saimniecības vadītājs _________, tālrunis _______, elektroniskā pasta adrese:____________;
10.1.2. Izpildītāja atbildīgā persona: ___________, tālrunis __________, elektroniskā pasta adrese ________________. 
10.2. Pušu pilnvarotās personas ir tiesīgas:
10.2.1. Parakstīt preču pavadzīmi – rēķinu;
10.2.2. Pieteikt un saskaņot pakalpojuma laiku, apjomu;
10.2.3. Pieteikt pretenzijas par Līguma saistību pienācīgu neizpildi;
10.2.4. Risināt jautājumus, kas saistīti ar nekvalitatīvu pakalpojumu;
10.2.5. Risināt citus organizatoriskus jautājumus, kas saistīti ar Līguma izpildi.
10.3. Pilnvarotajām personām nav tiesību veikt labojumus vai izdarīt grozījumu šajā Līgumā vai tā pielikumos.
10.4. Pilnvarotās personas, kontaktējoties un veicot savstarpējo saraksti, izmanto šajā Līgumā minētos rekvizītus (tālruni, e-pastu).
11. Līguma grozīšanas un papildināšanas kārtība
11.1. Līgums var tikt grozīts Pusēm par to noslēdzot rakstisku vienošanos. Visas izmaiņas, papildinājumi, vienošanās pie Līguma ir uzskatāmi par Līguma grozījumiem un neatņemamu sastāvdaļu. 
11.2. Izmaiņas un grozījumi Līgumā tiek uzskatīti par saskaņotiem, kad Puses ir parakstījuši vienošanos pie šī Līguma.
11.3. Pusēm nekavējoties, bet ne vēlāk kā 3 (trīs) dienu laikā jāinformē vienam otrs, ja konstatē, ka:
11.3.1. starp Līguma dokumentos sniegtajiem datiem ir pretrunas;
11.3.2. Līguma dokumentos dotie dati atšķiras no reālajiem apstākļiem;
11.3.3. Līguma izpildei nozīmīgi apstākļi ir izmainījušies vai radušies jauni;
11.3.4. notikušas izmaiņas Latvijas Republikā spēkā esošajos normatīvajos aktos, kas būtiski ietekmē Līguma izpildi.
11.4. Līguma darbības apturēšana un atjaunošana notiek sekojošos apstākļos:
11.4.1. Līguma darbība var tikt apturēta, ja iestājas nepārvaramas varas apstākļi un/vai tiek konstatētas būtiskas atkāpes no šī Līguma noteikumiem un/vai Latvijas Republikā spēkā esošajiem normatīviem, standartiem un normatīvajiem aktiem, kas regulē Preces piegādi.
11.4.2. par Līguma darbības atjaunošanu Pasūtītājs 3 (trīs) dienas iepriekš Izpildītāju rakstveidā informē, sastāda papildu vienošanos pie šī Līguma, ja nepieciešams/iespējams.
11.5. Saņemot Izpildītāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61.panta attiecīgo daļu un Līguma punktu. Pasūtītājs Līguma grozījumos norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
11.6. Iepirkuma dokumenti un tajos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums.
11.7. Pamatojot ar Publisko iepirkumu likumu un šo Līgumu, Līgums var tikt grozīts tikai kādā no turpmāk minētajiem gadījumiem vai Līgumā citur minētā gadījumā:
11.7.1. Ikvienā gadījumā, kad grozījumi nav būtiski, atbilstoši Publisko iepirkumu likuma 61.panta pirmās daļas 1. punktam.
11.7.2. Piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā (palielināt vai samazināt), kopsummā nepārsniedzot 10 % (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 11.7.3. un 11.7.4.punktam.
11.7.3. Piemērojot Publisko iepirkumu likuma 61.panta trešās daļas 2.punktu, - Pasūtītājam ir nepieciešami papildu pakalpojums, kas nebija iekļauta sākotnējā Iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā Iepirkumā iegādāto pakalpojumu. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
11.7.4. Atbilstoši Publisko iepirkumu likuma 61. panta trešās daļas 3. punktam, ja iepirkuma līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana.
11.8. Pasūtītājs veicot Līguma grozījumus, izvērtē izmaiņu finansiālo ietekmi, nosaka pieļaujamību un juridisko pamatojumu atbilstoši Līgumam un Publisko iepirkumu likumam.
11.9. Pasūtītājs patur sev tiesības vienpusēji atkāpties no šajā Līgumā minēto saistību izpildes, ja Izpildītājs nav izpildījis vienu vai vairākas saistības, un/vai, pēc rakstiska brīdinājuma saņemšanas, saistību nepildīšana nav novērsta 10 (desmit) kalendāro dienu laikā, kā arī gadījumos, ja Pārdevējs sistemātiski (konstatēti divi un vairāk Līguma saistību pārkāpumi) nepilda uzņemtās saistības Līgumā noteiktajā apmērā un termiņā.

12. Līguma darbības izbeigšana un strīdu risināšanas kārtība
12.1. Līgums var tikt izbeigts pirms termiņa, ja Puses par to atsevišķi vienojas. 
12.2. Līguma izbeigšana  nekavējoties notiek sekojošos apstākļos:
12.2.1. Pasūtītājs patur sev tiesības vienpusēji atkāpties no šajā Līgumā minēto saistību izpildes, ja Pārdevējs nav izpildījis vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 5 (piecu) darba dienu laikā. Gadījumā, ja Izpildītājs sistemātiski (konstatēti 2 (divi) un vairāk Līguma saistību pārkāpumi) nepilda uzņemtās saistības Līgumā noteiktajā apmērā un termiņā, Pasūtītājam ir tiesības Līguma pārtraukšanas gadījumā pieprasīt līgumsodu 10% apmērā no Līgumcenas; 
12.2.2. Līguma darbība var tikt izbeigta, bez līgumsoda aprēķināšanas, ja iestājas nepārvaramas varas apstākļi un/vai Līguma darbība apturēta šī Līguma noteiktajā kārtībā, un tā nevar tikt atjaunota būtiski nemainot šī Līguma Līgumcenu vai Pakalpojuma izpildes termiņu.
12.2.3. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) darba dienas iepriekš šādos gadījumos: 
12.2.3.1. ja Izpildītājs nav spējīgs turpināt Pakalpojuma izpildi saskaņā ar šo Līgumu, vai nepilda savas saistības, un tas nav saistīts ar nepārvaramas varas vai no Pasūtītāja atkarīgiem apstākļiem, pie nosacījuma, ka Pasūtītājs ir sastādījis par šādu saistību nepildīšanu vismaz vienu aktu;
12.2.3.2. ja sniegtais Pakalpojums neatbilst Līgumā un tā pielikumos noteiktajām prasībām;
12.2.3.3. ja Pasūtītājs pārkāpj Latvijas Republikā spēkā esošos likumus un citus normatīvos aktus, kas attiecas uz Pakalpojuma piegādes izpildi un kvalitāti;
12.2.3.4. ja Izpildītājs pārkāpj kādu no šī Līguma noteikumiem, ja Pakalpojums tiek veikts neatbilstoši Līgumam pievienoto pielikumu kvalitātes prasībām un pēc atgādinājuma netiek uzsākta defektu novēršana;
12.2.3.5. ja Izpildītājs nokavējis Līgumā noteikto Pakalpojuma sniegšanas termiņu ilgāk kā 30 (trīsdesmit) kalendārās dienas;
12.2.3.6. ja Izpildītājs pārkāpj Līguma noteikto kārtību Līguma izpildei piesaistīto apakšuzņēmēju nomaiņai vai, ja Izpildītājs nav veicis apakšuzņēmēja nomaiņu un Pasūtītājs par to ir sastādījis aktu, vai, ja Izpildītājs Pakalpojuma izpildē neiesaista apakšuzņēmējus, uz kuru iespējām tas Iepirkuma laikā balstījies, lai apliecinātu savas kvalifikācijas atbilstību Iepirkuma  dokumentos noteiktajām prasībām, atbilstoši tam apjomam un kārtībai, kādu norādījis piedāvājumā;
12.2.3.7. ja Līgumu nav iespējams izpildīt tādēļ, ka Līguma izpildes laikā Izpildītājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
12.2.3.8. ja Izpildītājs neveic Pakalpojuma izpildi ilgāk par 5 (piecām) darba dienām vai tā izpilde nenotiek paredzētā apjomā un šāds darbu pārtraukums nav paredzēts, un šo pārtraukumu nav apstiprinājis Pasūtītājs;
12.2.3.9. Ja ir iestājies Publisko iepirkumu likuma 42. panta septītās daļas 1. punkta gadījums;
12.2.3.10. notiek jebkāds cits gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas var iespaidot Izpildītāja ar šo Līgumu uzņemto saistību izpildi.
12.3. Izpildītājam ir tiesības vienpusēji atkāpties no Līguma, ja Pasūtītājs neveic maksājumus bez būtiska iemesla un līgumsods sasniedzis 5 % (piecus procentus) no parāda summas.
12.4. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
12.5. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līgumu. Ja Puses nespēj strīdu atrisināt savstarpēju pārrunu rezultātā, tas tiek izskatīts tiesā, Latvijas Republikas spēkā esošo normatīvo aktu noteiktajā kārtībā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Puses no turpmākās šī Līguma saistību izpildes.
12.6. Līgums ir noslēgts, tiek interpretēts un pildīts saskaņā ar Latvijas Republikā spēkā esošajiem normatīvajiem aktiem.  
13. Citi noteikumi
13.1. Līguma noteikumi un Līguma noslēgšanas un izpildes gaitā Pušu saņemtā informācija un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.
13.2. Gadījumos, kas nav paredzēti Līgumā, Puses rīkojas saskaņā ar Latvijas Republikas spēkā esošajiem normatīvajiem aktiem.
13.3. Ja kādai no Pusēm tiek mainīts juridiskais statuss, Puses amatpersonu paraksta tiesības, vai kādi līgumā minētie Puses rekvizīti, tālruņa, elektroniskā pasta adreses, adreses u.c., tad tas nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Puses pārstāvjiem un to rekvizītiem.
13.4. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
13.5. Visi strīdi, kas rodas starp Pusēm uz Līguma pamata, tiek risināti sarunu ceļā. Ja savstarpēja vienošanās netiek panākta, jebkurš strīds, nesaskaņa vai prasība, kas izriet no Līguma tiek izšķirti Latvijas Republikas tiesās saskaņā ar Latvijas Republikas tiesību aktiem.
13.6. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādam Pusei pienākumu. 
13.7. Ja kāds no Līguma noteikumiem tiek atzīts par spēkā neesošu, pārējie Līguma noteikumi paliek spēkā, ciktāl  tos neatceļ spēku zaudējušie Līguma noteikumi.
13.8. Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
13.9. Līgumam, kā tā neatņemamas sastāvdaļas, pievienoti sekojoši pielikumi (tiks precizēti): 
1. pielikums – Tehniskā specifikācija uz _ (_____) lapām;
2. pielikums – Finanšu piedāvājums uz _ (_____) lapām.
14. Pušu rekvizīti un paraksti
	Pircējs:
	Pārdevējs:

	Cēsu novada Vecpiebalgas apvienības pārvalde
	Nosaukums

	Reģistrācijas Nr. 90000057259
Adrese: Alauksta iela 4, Vecpiebalga,
Cēsu nov., LV-4122
Tālr. 64107279
E-pasts: vecpiebalga@cesunovads.lv 

	Reģistrācijas Nr. 
Adrese:
Tālr. 
E-pasts: 

	Norēķinu rekvizīti:
Cēsu novada pašvaldība
Nod. maksāt. reģ. Nr. 90000031048
Adrese: Raunas iela 4, Cēsis,
Cēsu nov., LV-4101
AS “Swedbank”
Konts Nr. LV36HABA0001402038837

	Norēķinu rekvizīti:
Banka:  
Bankas kods: 
Konta Nr. 


	(*paraksts)
Pārvaldes vadītāja p.i. _____________
	(*paraksts)
Amats, vārds uzvārds_____________




DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

